id sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms id nl id id pl id id ms id ms ms id id id ms ms ms ms ms id ms ms ms ms id ms id ms id ms id ms id id ms ms ms id ms id id ms ms ms id ja id id ms ms id id id en ms ms en en en en en en id ms id id ms en id id jv ms id id it es id id en id ms ms ms ms ms ms
Darah Tali Pusat Bantu Pesakit Kanser Sembuh - Hello Doktor
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Ada Ahli Keluarga Yang Mempunyai Penyakit Darah? Bantunya Dengan Simpan Darah Tali Pusat
Ditulis oleh Fatin Zahra Disemak pada 12/08/2020
Disemak secara perubatan oleh Dr. Gabriel Tang Pei Yung
Tahukah anda, anda boleh pilih untuk derma darah tali pusat kepada hospital untuk digunakan oleh pesakit kanser darah? Pasti ramai yang tidak tahu bukan!
Oleh itu, sempena Bulan Kesedaran Darah Tali Pusat Sedunia, kami ingin kongsikan artikel mengenai derma darah tali pusat dan sebab mengapa ibu bapa perlu menyimpannya untuk kegunaan masa hadapan.
Oleh itu, jom ikuti artikel kami di bawah!
Apa itu darah tali pusat?
Darah tali pusat, ataupun umbilical cord blood merupakan darah yang tersimpan di dalam tali pusat dan plasenta selepas kelahiran.
Darah ini mempunyai sel stem yang boleh digunakan untuk merawat pesakit yang menderita kanser darah seperti leukemia atau lymphoma.
Selain itu, darah tali pusat ini juga boleh digunakan untuk merawat beberapa jenis penyakit kecelaruan darah dan sistem imun badan seperti sickle cell disease dan wiskott-aldrich syndrome.
Cecair ini mudah untuk dikumpulkan dan mempunyai 10 kali ganda lebih banyak sel stem berbanding di dalam tulang sumsum.
Ia boleh digunakan sebagai transplan untuk individu yang memerlukan darah terutama sekali untuk pesakit kanser.
Sel stem dapat membantu mereka menjana semula darah yang telah musnah akibat sesi kemoterapi.
Jika dahulu anda mungkin menanamnya selepas melahirkan anak, kini anda mempunyai opsyen yang lain iaitu dengan mendermakannya kepada Bank Darah Negara untuk digunakan oleh individu yang memerlukan.
Anda juga digalakkan untuk menyimpan di cord bank jika anda mempunyai sejarah keluarga yang mempunyai penyakit darah.
Darah tersebut boleh digunakan untuk menyelamatkan ahli keluarga yang mungkin terkena penyakit tersebut pada masa hadapan.
Mana tahu, dengan sel stem anda, seorang kanak-kanak ataupun ahli keluarga anda dapat sembuh daripada penyakitnya dan boleh hidup seperti biasa.
Prosedurnya selamat ataupun tidak?
Seperti yang semua orang sedia maklum, tali pusat akan tertanggal daripada ibu dan bayi selepas kelahiran. Oleh itu, prosedur ini tidak akan membawa sebarang mudarat kepada ibu mahupun bayi.
Kemudian, ia akan dipelihara dengan cara sejuk beku menggunakan teknologi ‘cyropreservation’ untuk mengekalkan integritinya walaupun setelah bertahun-tahun disimpan.
Disebabkan prosedur pengambilan cecair daripada tulang sumsum selalunya menyakitkan, ini merupakan salah satu alternatif lain yang lebih mudah dan menjimatkan.
Tambah lagi, sel stemnya lebih berkualiti dan tidak mudah ditolak oleh penderma kerana keadaannya yang bersih dan tidak pernah terdedah kepada sebarang objek asing.
Anda juga boleh membaca:
Tip Penjagaan Tali Pusat Bayi
Alamak, Bayi Dalam Kandungan Terbelit Tali Pusat. Ibu JANGAN PANIK, Buat 2 Benda Ini!
Anda mahu simpan atau derma? Pertimbangkan baik dan buruknya dahulu.
Ada beberapa kebaikan dan keburukan jika anda pilih untuk simpan atau derma darah tali pusat yang ibu bapa perlu tahu.
Jika anda mempertimbangkan untuk menderma, anda boleh rujuk kepada doktor ataupun Bank Darah Negara untuk prosedur lebih lanjut.
Antara kebaikan menderma atau menyimpan ialah:
Derma cord blood boleh selamatkan nyawa. Jika anda pilih untuk menderma, ia boleh digunakan untuk merawat individu yang mempunyai kanser darah. Cara ini juga tidak menyakitkan dan mudah untuk dipadankan dengan pesakit yang memerlukan
Pada masa depan, ia mungkin akan digunakan dengan lebih meluas. Saintis dan doktor masih lagi mencari kegunaan lain untuk sel stem. Oleh itu, pada masa hadapan, ia mungkin boleh digunakan untuk merawat lebih banyak penyakit
Jika ada ahli keluarga yang perlukan pemindahan sel stem daripada darah tali pusat, anda boleh mengambil darah tali pusat anda pada bila-bila masa
Namun, antara keburukannya termasuklah:
Simpan di cord bank mungkin akan menelan belanja yang banyak. Percuma jika anda pilih untuk derma. Namun, jika anda mahu menyimpannya untuk kegunaan sendiri, kosnya mungkin mahal
Anak ataupun ahli keluarga anda mungkin tidak akan perlukannya. Hanya ada 1/127 peluang sahaja untuk anak yang datang daripada keluarga yang bebas penyakit berkaitan darah untuk tiba-tiba memerlukan pemindahan sel stem
Tambah lagi, jika anak anda mempunyai penyakit genetik, sel stem anda tidak dapat digunakan kerana besar kemungkinan anda mempunyai penyakit yang sama
Kebanyakannya akan dibuang jika tidak digunakan. Perkara ini adalah benar untuk kedua-dua institusi awam dan juga swasta. Darah tali pusat daripada penderma yang mempunyai penyakit genetik tidak akan digunakan untuk pemindahan
Jika anda berminat untuk menderma, pastikan anda sudah bersedia mental dan fizikal. Berbincanglah bersama suami dah ahli keluarga dan elakkan tukar fikiran pada saat akhir.
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Hello Health Group tidak menawarkan nasihat perubatan, diagnosis atau rawatan.
American College of Obstetricians and Gynecologists. 2019. Umbilical Cord Blood Banking. March. Accessed July 2, 2020. https://www.acog.org/clinical/clinical-guidance/committee-opinion/articles/2019/03/umbilical-cord-blood-banking.
FDA. 2014. Cord Blood: What You Need to Know. July 30. Accessed July 2, 2020. https://www.fda.gov/consumers/consumer-updates/cord-blood-what-you-need-know.
Harvard University. 2017. Why parents should save their baby’s cord blood — and give it away. October 21. Accessed July 2, 2020. https://www.health.harvard.edu/blog/parents-save-babys-cord-blood-give-away-2017103112654.
Johns Hopkins All Children’s Hospital. n.d. Cord-Blood Banking. Accessed July 2, 2020. https://www.hopkinsallchildrens.org/Patients-Families/Health-Library/HealthDocNew/Cord-Blood-Banking.
Parent’s Guide to Cord Blood Foundation. n.d. Public Cord Blood Banking in Malaysia To learn more about cord blood banking, visit Parent’s Guide to Cord Blood Foundation at https://parentsguidecordblood.org/en/public-banking/malaysia. Accessed July 2, 2020. https://parentsguidecordblood.org/en/public-banking/malaysia.
Previa Plasenta: Tali Pusat Terlekat di Bawah Bahagian Rahim
9 Kriteria Wajib Kalau Anda Ingin Derma Darah Di Malaysia, Kena Makan Dulu?
Ditulis oleh Fatin Zahra Disemak pada 12/08/2020
Disemak secara perubatan oleh Dr. Gabriel Tang Pei Yung
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.